Ján Podoba (poľnohospodár)

Ján Podoba (* 21. apríl 1875, Veľké Ostratice† 9. október 1947) bol slovenský roľník, statkár, predprevratový činiteľ a politik HSĽS na komunálnej i celoštátnej úrovni v medzivojnovom Československu.

Životopis 
Od mladosti sa venoval roľníctvu a družstevníctvu. Verejne činným bol ešte v období Rakúsko-Uhorska. Dvanásť rokov pôsobil ako richtár Veľkých Ostratíc. Po vzniku Československa zakladal pobočku Slovenskej ľudovej strany vo Veľkých i Malých Ostraticiach. Bol stúpencom politiky Andreja Hlinku a v každých parlamentných voľbách bol stabilnou súčasťou kandidátnej listiny HSĽS. V župných voľbách v roku 1923 bol zvolený za poslanca Nitrianskej župy. Po parlamentných voľbách v roku 1925 stranu zastupoval ako senátor v Národnom zhromaždení. V senáte zasadal v inkompatibilnom výbore. Po obecných voľbách v roku 1931 bol zvolený za starostu Veľkých Ostratíc. Bol aktívnym aj vo viacerých stavovských organizáciách, ako napr. Repárska jednota, Kresťanské roľnícke združenie, Družstvo hospodárskych liehovarov, Poľnohospodárska rada a pod.

Referencie 

Slovenskí roľníci
Slovenskí politici
Politici HSĽS
Slovenskí komunálni politici
Slovenskí richtári
Senátori Národného zhromaždenia (Česko-Slovensko, 1920 – 1939)
Osobnosti z Ostratíc